**KUTSESTANDARD**

**Loomakasvatustöötaja, tase 3**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Loomakasvatustöötaja, tase 3 | 3 |
| **Võimalikud spetsialiseerumised ja nimetused kutsetunnistusel** |
| **Spetsialiseerumine** | **Nimetus kutsetunnistusel** |
| Veisekasvatus | Veisekasvatustöötaja, tase 3 |
| Seakasvatus | Seakasvatustöötaja, tase 3 |
| Lamba- ja kitsekasvatus | Lamba- ja kitsekasvatustöötaja, tase 3 |
| Hobusekasvatus | Hobusekasvatustöötaja, tase 3 |
| Linnukasvatus | Linnukasvatustöötaja, tase 3 |
| Küülikukasvatus | Küülikukasvatustöötaja, tase 3 |

|  |
| --- |
| **Võimalikud osakutsed ja nimetused kutsetunnistusel** |
| **Osakutse nimetus** | **Eesti kvalifikatsiooniraamistiku (EKR) tase** |
| Lüpsja, tase 3 | 3 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Loomakasvatustöötaja, tase 3 töö eesmärgiks on loomade või lindude heaolu tagamine. Ta hooldab loomi või linde ja täidab muid liigispetsiifilisi tööülesandeid, nt lüpsmine, karjatamine, pügamine.Ta töötab temale etteantud tootmislõigus ja omab algteadmisi põllumajandusloomadest ja farmitehnikast. Töö eeldab suhtlemist töökaaslastega ning töötamist nii üksi kui meeskonnas.Loomakasvatustöötaja töö toimub nii sise- kui välitingimustes, vajadusel ka puhkepäevadel ning öisel ajal. Töö terviseriskid tulenevad kokkupuutest erinevate allergeenidega (loomade karvad, söödad, tolm, pesu- ja desinfektsioonivahendid, ravimid jm).Loomakasvatustöötaja kasutab oma töös farmiseadmeid ja -tarvikuid (sh infotehnoloogilist riist- ja tarkvara). Töötamine liikurmasinatega nõuab juhtimisõigust vastavalt liiklusseadusele. Töötamine loomadega nõuab tervisetõendit vastavalt loomatauditõrje seadusele.Loomakasvatuse kutsealal on ka loomakasvataja, tase 4 ja loomakasvatustootja, tase 5 kutsed. 4. taseme loomakasvataja töötab iseseisvalt juhiste alusel ning 5. taseme loomakasvatustootja planeerib ja korraldab tootmise. |
| Kommentaarid: |
| **A.2 Tööosad** |
| A.2.1 Loomade või lindude hooldamineA.2.2 Loomade või lindude söötmineA.2.3 Loomade või lindude tervisliku seisundi jälgimine ja ravi loomaarsti juhendamiselA.2.4 Loomade karjatamine |
| **Spetsialiseerumisega seotud tööosad** |
| **Veisekasvatus**A.2.5 Veiste taastootmineA.2.6 Lüpsmine**Seakasvatus**A.2.7 Sigade taastootmine**Lamba- ja kitsekasvatus**A.2.8 Lammaste ja kitsede taastootmineA.2.9 Lamba- ja kitsesaaduste tootmine**Hobusekasvatus**A.2.10 Hobuste taastootmine**Linnukasvatus**A.2.11 Linnusaaduste tootmine**Küülikukasvatus**A.2.12 Küülikute taastootmine |
| Kommentaarid: |
| **A.3 Kutsealane ettevalmistus**  |
| Loomakasvatustöötaja on enamasti läbinud erialase kutseõppe või omandatud kutseoskused töökohal ja/või täiendõppes (vt ka B.1.1). |
| Kommentaarid: |
| **A. 4 Enamlevinud ametinimetused** |
| Talitaja, karjatalitaja, karjak, lüpsja. |
| Kommentaarid: |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
| Looma- ja linnukasvatajate tulevikuoskuste aluseks on teadmised ökoloogiast ja keskkonnakaitsest, loomade heaolust, söötmistehnoloogiatest ning karja tervise profülaktikast. Oluline on osata seirata toodangu näitajaid ning õigeaegset sekkuda tootmisprotsessidesse, sellega haakub riskijuhtimisoskus, tehniliste abivahendite valimise oskus ning nende tasuvuse kriitilise hindamise oskus. Tähtis on tunda ja kasutada ajakohaseid loomakasvatusvõtteid, energiatõhusa tootmise võimalusi ja tooteahelapõhist mõtlemist. Kasvava olulisusega on teadmised EL-i õigusest ja nõuetest looma- ja linnukasvatusele, juhtimis- ja majandusalased teadmised, teadmised ettevõtlusest, sh äriplaani koostamisest, teadmised bioohutusest, loomade käsitlemisest ja fikseerimisest, karjatervisest ning tööohutusest. Sarnaselt teiste ametialadega on muutuvad üha tähtsamaks andmeanalüüsioskus, keskkonnaalased teadmised, sh teadmised süsinikukrediidist. |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Loomakasvatustöötaja kutse moodustub üldoskustest, kohustuslikest ja spetsialiseerumisega seotud kompetentsidest. Kutse taotlemisel tuleb tõendada kompetentsid vastavalt valitud spetsialiseerumisele:Veisekasvatustöötaja kutse taotlemisel tuleb tõendada üldoskused B.2, kohustuslikud kompetentsid B.3.1-B.3.4 ning spetsialiseerumisega seotud kompetentsid B.3.4-B.3.6. Seakasvatustöötaja kutse taotlemisel tuleb tõendada üldoskused B.2, kohustuslikud kompetentsid B.3.1-B.3.4 ning spetsialiseerumisega seotud kompetentsid B.3.7.Lamba- ja kitsekasvatustöötaja kutse taotlemisel tuleb tõendada üldoskused B.2, kohustuslikud kompetentsid B.3.1-B.3.4, spetsialiseerumisega seotud kompetentsid B.3.8-B.3.9.Hobusekasvatustöötaja kutse taotlemisel tuleb tõendada üldoskused B.2, kohustuslikud kompetentsid B.3.1-B.3.4, spetsialiseerumisega seotud kompetentsid B.3.10.Linnukasvatustöötaja kutse taotlemisel tuleb tõendada üldoskused B.2, kohustuslikud kompetentsid B.3.1-B.3.4, spetsialiseerumisega seotud kompetentsid B.3.11.Küülikukasvatustöötaja kutse taotlemisel tuleb tõendada üldoskused B.2, kohustuslikud kompetentsid B.3.1-B.3.4, spetsialiseerumisega seotud kompetentsid B.3.12. Lüpsja, tase 3 osakutse taotlemisel tuleb tõendada üldoskused B.2 ja spetsialiseerumisega seotud kompetents B.3.6. |
| Kommentaarid: |
| **Kvalifikatsiooninõuded kutse taotlemisel, kutse taastõendamisel** |
| 1. Kutse taotlemisel:1.1 Kutseõppe tasemeõppe lõpetajale: 1.1.1 läbitud erialase kutseõppe tasemeõpe.1.2 Töömaailma taotlejale:1.2.1 valdkonnas töötamise kogemus ja/või täiendkoolituste läbimine.Täpsem info kutse andmise korraldusest [taime- ja loomakasvatuse kutsete kutse andmise korras.](https://www.kutseregister.ee/ctrl/et/KAO_Fail/downloadFile/10499604) |
| Kommentaarid: |

|  |
| --- |
| **B.2 Loomakasvatustöötaja, tase 3****üldoskused**  |
| Tegevusnäitajad:1. järgib tööd tehes asjakohaseid juhiseid, nõudeid, eeskirju, õigusakte, standardeid jmt;
2. järgib oma tegevuses keskkonnakaitsega seotud eeskirju, standardeid, juhiseid, seadusi ja tavasid;
3. kasutab oma tegevuses enda ja teiste tervist säästvaid tööviise ning järgib ohutusnõudeid;
4. annab õnnetuses osalenule, vigastatule, terviserikkega inimesele või loomale või muul moel kannatanule esmast meditsiinilist abi kuni arsti saabumiseni;
5. jälgib, et tema tegevus oleks vastavuses tööülesannete suuliselt või kirjalikult kokkulepitud järjekorra ja sisuga;
6. teavitab kolleege ja ülemusi probleemidest ja mittevastavustest;
7. ajakohastab ettenägematute sündmuste korral oma käitumist või tegutsemist, et tegevus saaks jätkuda võimalikult tavapärasel moel;
8. hoiab puhtust ja korda ning kasutab teiste inimeste, organisatsiooni, ühiskonna ja loodusvarasid (materjalid, seadmed, jm) hoolivalt ja otstarbekalt;
9. teeb ühiste eesmärkide nimel tõhusat koostööd, mõistes oma ja kolleegide rolli meeskonnas ning käitudes usaldusväärselt ja koostööd soodustavalt;
10. oskab hinnata oma tundeid, mõtteid ja käitumise tagamaid ning reguleerida neid kriitilistes situatsioonides;
11. säilitab keerukates olukordades rahu ega kaota enesekontrolli;
12. käitub tasakaalukalt ja läbimõeldult nii enda kui ka teiste tugevate tunnete (rõõm, kurbus, viha, hirm, pettumus jmt) korral; vajaduse korral jagab muret asjakohaste inimestega ja otsib abi;
13. koostöös tööandjaga analüüsib oma teadmisi ja oskusi, määratleb koolitusvajaduse ja leiab võimalusi oma arengueesmärkide saavutamiseks, osaledes erialaüritustel, koolitustel, kutseühingute tegevuses ning lugedes erialakirjandust;
14. kasutab oma töös eesti keelt tasemel B1 (vt lisa 1);
15. loeb ja kasutab tööks vajalikku teavet digitaalsetest seadmetest.
 |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Loomade või lindude hooldamine** | **EKR tase 3** |
| Tegevusnäitajad: 1. jälgib sisekliimat, sööda ja vee olemasolu; hooldab loomi või linde, puhastades söötmis- ja jootmisala ja eemaldades sõnniku, vajadusel lisab allapanu vastavalt juhistele; kasutab sisekliima jälgimiseks automaatikat vastavalt juhistele;
2. grupeerib ja/või paigutab loomad või linnud ümber, arvestades etteantud juhiseid;
3. vaatleb loomi või linde igapäevaselt haigete ja/või surnud loomade või lindude leidmiseks ning vajadusel eraldab, registreerib ja edastab teabe vastavalt ettevõttes kehtestatud korrale;
4. puhastab vajadusel loomad või linnud vastavalt etteantud juhistele;
5. hooldab sõrgu/kapju või küüniseid/tiibu, arvestades looma või linnu liiki ja juhiseid; abistab vajadusel spetsialisti loomade sõrgade/kapjade värkimisel ja küüniste/tiibade kärpimisel;
6. jälgib farmiseadmete kasutamisel nende töökorras olekut, rikete korral teavitab vastutavat isikut, järgib kasutusjuhendeid ja ohutustehnikat, hooldab vastavalt juhistele.
 |
| Kommentaarid: |
| **B.3.2 Loomade või lindude söötmine** | **EKR tase 3** |
| Tegevusnäitajad:1. jälgib visuaalselt loomade või lindude söömust, järelejäänud sööda kogust;
2. ladustab söödad, puhastab hoiuruumid, hindab söötade ja vee kvaliteeti organoleptiliselt; eemaldab riknenud sööda ja vee;
3. puhastab ning vajadusel desinfitseerib söötmisala ja -vahendid vastavalt juhistele ning järgides pesu- ja desinfitseerimisvahendite kasutusjuhendeid;
4. valmistab ette sööda vastavalt etteantud juhendile, söödab ja joodab loomi või linde, vastavalt ettevõtte töökorraldusele ja looma- või linnuliigile;
5. kontrollib söötmis- ja jootmisseadmete töökorras olekut ja vee olemasolu, rikete korral teavitab vastutavat isikut; järgib kasutusjuhendeid ja ohutustehnikat, hooldab vastavalt juhistele.
 |
| Kommentaarid: |
| **B.3.3 Loomade või lindude tervisliku seisundi jälgimine ja ravi loomaarsti juhendamisel** | **EKR tase 3** |
| Tegevusnäitajad:1. hindab visuaalselt loomade või lindude üldist tervislikku seisundit, teavitab kõrvalekalletest, vajadusel eraldab looma või linnu, fikseerib ning osutab esmast abi vastavalt juhistele ja ohutustehnikat järgides, abistab loomaarsti;
2. hooldab ja abistab haige looma või linnu ravimisel, teeb linnu hädatapmise vastavalt juhistele;
3. looma või linnu surma korral teavitab vastutavat isikut, osaleb korjuste transportimisel ja hoiustamisel vastavalt juhistele.
 |
| Kommentaarid: |
| **B.3.4 Loomade karjatamine** | **EKR tase 3** |
| Tegevusnäitajad:       1. rajab ja hooldab karjaaedu, -teid või täiustatud puurisüsteeme (küülikud), kontrollib karjaaia korrasolekut, vajadusel parandab ja teisaldab aedu vastavalt juhistele;
2. jälgib visuaalselt ja ajab karja vastavalt juhistele;
3. jälgib sööda olemasolu, tagab vee ja lisasöötade olemasolu vastavalt juhistele.
4. hooldab karjamaid vastavalt juhistele;
5. jälgib karja terviklikkust ja käitumist visuaalselt; ohu või puuduste märkamisel tegutseb vastavalt juhistele.
 |
| Kommentaarid: |

**SPETSIALISEERUMISEGA SEOTUD KOMPETENTSID**

|  |
| --- |
| **Veisekasvatus** |
| **B.3.5 Veiste taastootmine** | **EKR tase 3** |
| Tegevusnäitajad: 1. tuvastab võimalikud indlevad veised visuaalselt ja teavitab vastavalt ettevõttes kehtestatud korrale;
2. märgistab, eraldab ja fikseerib veise paarituseks või seemenduseks vastavalt juhistele;
3. abistab looma tiinuse kontrollimisel vastavalt juhistele;
4. jälgib veise poegimist ja komplikatsioonide tekkimisel teavitab, vajadusel abistab veist poegimisel;
5. identifitseerib vastsündinu vastavalt ettevõttes kehtestatud korrale;
6. jälgib poeginud veist ja vastsündinud vasika tervislikku seisundit ja käitumist visuaalselt, tagab vastsündinu heaolu;
7. veendub ternespiima olemasolus ja kontrollib selle kvaliteeti ning kättesaadavust vasikale, joodab vasikale ternespiima;
8. abistab lihaveiste noorloomad võõrutamisel.
 |
| Kommentaarid: |
| **B.3.6 Lüpsmine** | **EKR tase 3** |
| Tegevusnäitajad: 1. hindab lüpsiinventari valmisolekut ja valmistab selle lüpsiks ette; seab piimajahuti tööasendisse; kontrollib lüpsiks vajalike puhastusvahendite ja desinfektsiooniainete olemasolu;
2. suunab loomad vastavalt nende eelnevale grupeerimisele lüpsile; tagab pärast lüpsi loomade liikumise lauta ettenähtud gruppi;
3. puhastab nisad, teeb eellüpsi ja hindab visuaalselt piima kvaliteeti ning märgistab haige udaraga looma vastavalt juhistele;
4. lüpsab loomad ja desinfitseerib nisad lüpsijärgselt vastavalt juhistele; eraldab ja utiliseerib toiduks sobimatu piima;
5. valmistab lüpsinventari pesuks ette, puhastab ja desinfitseerib lüpsiinventari, peseb lüpsikannu ning tagab lüpsiala puhtuse vastavalt juhistele;
6. grupeerib kinnisloomad vastavalt juhistele.
 |
| Kommentaarid: |

|  |
| --- |
| **Seakasvatus** |
| **B.3.7 Sigade taastootmine** | **EKR tase 3** |
| Tegevusnäitajad: 1. tuvastab võimaliku indleva emise visuaalselt ja teavitab vastavalt töökorrale;
2. märgistab, eraldab ja/või fikseerib emise paarituseks või seemenduseks vastavalt juhistele;
3. abistab paaritamisel ja seemendamisel vastavalt juhistele;
4. abistab loomakasvatusspetsialisti või loomaarsti emise tiinuse määramisel vastavalt juhistele; käsitleb mittetiinet emist vastavalt juhistele;
5. valmistab osakonnad ja sulud poegimiseks ette (peseb, desinfitseerib ja reguleerib temperatuuri), tagades sobiva keskkonna;
6. jälgib emise poegimist ja abistab emist poegimisel vastavalt ettevõtte töökorraldusele; komplikatsioonide tekkimisel teavitab koheselt vastutavat isikut;
7. identifitseerib (sälgib, tätoveerib, märgistab jm) järglase vastavalt ettevõtte töökorraldusele;
8. jälgib poeginud emise ja vastsündinute tervislikku seisundit ja käitumist visuaalselt, tagab vastsündinute ohutuse (emise eest, toidu kättesaamine jm);
9. kontrollib ternespiima olemasolu ja selle kättesaadavust järglastele, jälgides põrsaste toitumust;
10. abistab hammaste lihvimisel, sabade kupeerimisel ja kultpõrsaste kastreerimisel vastavalt juhistele;
11. võõrutab põrsad vastavalt spetsialisti juhistele.
 |
| Kommentaarid: |

|  |
| --- |
| **Lamba- ja kitsekasvatus** |
| **B.3.8 Lammaste ja kitsede taastootmine** | **EKR tase 3** |
| Tegevusnäitajad: 1. komplekteerib paaritusgrupid vastavalt juhistele;
2. valmistab poegimisala vastavalt saadud juhistele poegimiseks ette, tagades sobiva keskkonna;
3. tuvastab poegiva ja/või poeginud ute või kitse, vajadusel abistab poegimisel, teavitab komplikatsioonidest, eraldab teistest lammastest või kitsedest vastavalt juhistele;
4. jälgib poeginud ute või kitse ja talle tervislikku seisundit ja käitumist, tagab ternespiima kättesaamise tallele;
5. abistab talle märgistamisel;
6. võõrutab talled vastavalt juhistele.
 |
| Kommentaarid: |
| **B.3.9 Lamba- ja kitsesaaduste tootmine** | **EKR tase 3** |
| Tegevusnäitajad: 1. pügab lambad vastavalt juhistele;
2. sorteerib villa ja pakendab selle vastavalt juhistele;
3. valmistab lamba- või kitsenaha parkimiseks ette (soolab) vastavalt juhistele;
4. lüpsab piimalambad ja -kitsed vastavalt juhistele.
 |
| Kommentaarid: |

|  |
| --- |
| **Hobusekasvatus** |
| **B.3.10 Hobuste taastootmine** | **EKR tase 3** |
| Tegevusnäitajad: 1. tuvastab visuaalselt inna, arvestades hobuste füsioloogilisi näitajaid ja käitumise eripära, teavitab vastutavat isikut ning abistab paaritusel või seemendusel vastavalt juhistele;
2. tuvastab visuaalselt poegimiseelse seisundi, teavitab sellest taastootmise eest vastutajale, vajadusel osutab abi varssumisel;
3. jälgib varssade iseseisvat söömist, seedimisprotsesside toimimist ja üldist tervislikku seisundit vastavalt juhistele;
4. hooldab ja jälgib varssunud märade tervislikku seisundit; puhastab asemeid, arvestades varsaga märade eripära;
5. talutab varsaga märasid ja õpetab varssu sotsialiseeruma vastavalt juhistele ning tagades hobuste ja inimeste turvalisuse;
6. abistab varssade võõrutusel vastavalt juhistele.
 |
| Kommentaarid: |

|  |
| --- |
| **Linnukasvatus** |
| **B.3.11 Linnusaaduste tootmine** | **EKR tase 3** |
| Tegevusnäitajad: 1. kogub ja sorteerib mune, vajadusel puhastab, märgistab, pakendab ja ladustab vastavalt juhistele;
2. puhastab, peseb, kuivatab, sorteerib ja vajadusel pakendab linnusuled vastavalt juhistele.
 |
| Kommentaarid: |

|  |
| --- |
| **Küülikukasvatus** |
| **B.3.12 Küülikute taastootmine** | **EKR tase 3** |
| Tegevusnäitajad: 1. tuvastab võimalikud indlevad küülikud visuaalselt ja teavitab vastavalt töökorrale, abistab seemendamisel/paaritamisel vastavalt juhistele;
2. valmistab puurid vastavalt juhistele poegimiseks ette, tagades sobiva keskkonna;
3. tuvastab poegiva ja/või poeginud küüliku, vajadusel abistab poegimisel, järgides hügieeninõudeid ja jälgides loomade tervislikku seisundit;
4. registreerib sündinud pojad, hukud ja surnultsünnid vastavalt juhistele; abistab tõuloomade märgistamisel;
5. jälgib pesakonna tervislikku seisundit ja käitumist, tagab vastsündinute ohutuse, arvestades küüliku liigiomast käitumist;
6. võõrutab küülikud vastavalt töökorraldusele.
 |
| Kommentaarid: |

**C-osa**

**ÜLDTEAVE JA LISAD**

|  |
| --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 |  |
| 1. Kutsestandardi koostajad:
 | Mae Alviste, Järvamaa Põllumeeste LiitKerli Ats, Luigeveski Agro Anu Hellenurme, Eesti Tõusigade Aretusühistu  Aive Kupp, Järvamaa KutsehariduskeskusMirjam Pikkmets, Mätiku TalumeiereidJanek Prits, Estfarm OÜKristjan Reino, Eesti Lihaveiste Kasvatuse SeltsVallo Seera, Outserv OÜ  Kaisa Vahtmäe, Eesti Põllumajandus-Kaubanduskoda |
| 1. Kutsestandardi kinnitaja
 | Toiduainetööstuse ja Põllumajanduse Kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 | 10 |
| 1. Viide Ametite Klassifikaatorile (ISCO 08)
 | 6121 Loomakasvatajad  |
| 1. Viide Euroopa kvalifikatsiooniraamistikule (EQF)
 | 3 |
| **C.2 Kutsenimetus võõrkeeles** |
| Inglise keeles Farm worker, level 3 |
| Vene keeles Работник сельского хозяиства |
| **C.3 Lisad** |
| Lisa 1[Keelte oskustasemete kirjeldused](https://www.kutsekoda.ee/et/kutseregister/kutsestandardid/10688769/lisad/10688775/keelte-oskustasemete-kirjeldusedks-lisauuspdf) |
| Kommentaarid: |